Lamotrigine

Lamotrigine (/ləˈmoʊtrɪˌdʒiːn/ luh-MOH-trih-jeen), dem sell under de brand name Lamictal among odas, be a medication dem use to treat epilepsy den stabilize mood insyd bipolar disorder. For epilepsy, dis dey include focal seizures, tonic-clonic seizures, den seizures insyd Lennox-Gastaut syndrome. Insyd bipolar disorder, na dem no show lamotrigine to reliably treat acute depression insyd any groups except for de severely depressed; buh for patients plus bipolar disorder wey no be currently symptomatic, e dey appear to reduce de risk of future episodes of depression. Dem sanso dey use lamotrigine off label for unipolar depression (major depressive disorder) den depersonalization-derealization disorder.

Common side effects dey include nausea, sleepiness, headache, vomiting, trouble plus coordination, den rash. Serious side effects dey include excessive breakdown of red blood cells, increased risk of suicide, severe skin reaction (Stevens–Johnson syndrome), den allergic reactions, wich fi be fatal. Lamotrigine be a phenyltriazine, wey dey make am chemically different from oda anticonvulsants. Ein mechanism of action no be clear, buh e dey appear to inhibit release of excitatory neurotransmitters via voltage-sensitive sodium channels den voltage-gated calcium channels insyd neurons.

Na dem first market lamotrigine insyd Ireland insyd 1991, wey na dem approve for use insyd de United States insyd 1994. E dey on de World Health Organization's List of Essential Medicines. Insyd 2023, na e be de most commonly prescribed mood stabilizer den 59th most commonly prescribed medication insyd de United States, plus more dan 10million prescriptions.

 References 

 External links 

Category:Anticonvulsants
Category:Chloroarenes
Category:Dermatoxins
Category:Drugs wey GSK plc develop
Category:Drugs plus unknown mechanisms of action
Category:Mood stabilizers
Category:Sodium channel blockers
Category:Calcium channel blockers
Category:Serotonin–norepinephrine–dopamine reuptake inhibitors
Category:Sigma_antagonists
Category:Triazines
Category:World Health Organization essential medicines
Category:Translated from MDWiki